Gbenga Ogunniya

Gbenga Ogunniya,(an haife shi a watan Satumba,  a shekara ta 1949) an zaɓe shi Sanata mai wakiltar Ondo ta tsakiya a jihar Ondo, Najeriya akan dandalin,jam`eyan Alliance for Democracy (AD) wanda ya fara aiki a ranar 29 ga watan Mayu, a shekarar 1999. Bayan ya Canja jam'iyya, an sake zaɓen shi a shekarar 2003 da kuma shekarar 2007 a dandalin jam'iyyar People's Democratic Party (PDP).https://web.archive.org/web/20160303202539/http://www.nassnig.org/senate/member.php?senator=43&page=1&state=29 

 Bayanan Ilimi da Sana'a 
Ogunniya ya sami digiri na BSc a Kimiyyar Siyasa daga Jami'ar Howard, Washington DC kuma ya yi aiki a Jirgin Ruwa. 

An zaɓe shi a Majalisar Dattawa a shekarar 1999 kuma aka sake zaɓen shi  a shekara ta 2003 da kuma 2007, an naɗa shi a kwamitocin Sabis na Majalisar Dattawa, Harkokin Ƴan Sanda (Chairman), Neja Delta da Banki, Inshora da sauran Cibiyoyin Kuɗi. A cikin watan Yulin shekarar 2008 kotun sauraron ƙararrakin zaɓe da ke zama a Akure ta soke zaɓen Ogunniya. Ogunniya ya ɗaukaka ƙara kan hukuncin.https://allafrica.com/stories/200807020562.html Ya yi nasara.https://web.archive.org/web/20101129084851/http://thelensng.com/news.php?readmore=191 A cikin tantancewar tsakiyar wa’adi da Sanatoci suka yi a cikin watan Mayun shekara ta 2009, ThisDay ya lura cewa ya ɗauki nauyin wani ƙudiri na gyara hukumar ƴan sanda, amma da kyar ya bayar da gudummuwa wajen muhawara a ƙasa.https://allafrica.com/stories/200905250350.html 

A cikin watan Disamban shekara ta 2009 rundunar ƴan sandan ta kama Ogunniya da wasu ƴan majalisar wakilai uku bisa zargin mallakar akwatunan zaɓe guda uku da aka buga da babban yatsa a yayin da ake sake zaɓen ƴan majalisar wakilai ta tarayya mai wakiltar Akoko Kudu maso Yamma/Kudu maso Gabas.http://www.pointblanknews.com/os2541.html Rundunar ƴan sandan ta kuma kama wasu ƴan baranda kimanin ashirin da ake zargin shugaban kwamitin majalisar dattawa daga jihar Kogi ya ɗauke aiki, da kuma ƴan sandan wayar tafi da gidanka guda ashirin.https://allafrica.com/stories/200912070690.html Kwamishinan yaɗa labarai na jihar Ondo ya ce rawar da Ogunniya ya taka bai dace da mazan da ake zargin an zaɓe su a manyan muƙamai ba. Kakakin ƴan majalisar ya ce ba a kame su a hukumance ba, kuma an dasa akwatunan zaɓe a kansu.https://web.archive.org/web/20091208144501/http://www.punchng.com/Articl.aspx?theartic=Art200912076584617 

Ogunniya ya sake tsayawa takara a jam’iyyar PDP a zaɓen ranar 9 ga watan Afrilun a shekara ta 2011, amma Akinyelure Patrick Ayo na jam’iyyar Labour ya doke shi, wanda ya samu ƙuri’u 113,292 inda Ogunniya ya samu ƙuri’u 41,783.https://web.archive.org/web/20110419203046/http://www.inecnigeria.org/downloads/?did=114 

 Iyali 
Yana da ƴaƴa bakwai waɗanda sunayensu sune Gbemisola, Babatunji, Folayemi, Demilade, Oluropo, Opeyemi da Tobiloba.

 Manazarta 

Category:Rayayyun mutane
Category:Articles with hAudio microformats
Category:Mutane daga jihar Ondo
Category:Sanatocin Najeriya
Category:Yan siyasar Najeriya